আপুনি কাজিৰঙাৰ হালধিবাৰী এনিমেল কৰিডৰেৰে পাৰ হওতে সাবধান হওক । যিকোনো মূহুৰ্তত ঘটিব পাৰে অঘটন । কিয়নো একাংশ ব্যক্তিগত হাতীৰ মাউতে নিজ খেয়াল-খুছিমতে বিপদজনকভাৱে কৰি আছে হাতী ছাফাৰী । আৰক্ষী, বনকৰ্মীকো কেৰেপ নকৰে উদণ্ড হাতীৰ মাউতে(Misbehaviour of mahout at Kaziranga) ।
কৰ্তব্যৰত সাংবাদিকে কেমেৰাত সেই ভয়ানক দৃশ্য বন্দী কৰাৰ বাবে সাংবাদিকক অশ্লীল গালি-গালাজ পৰাৰ লগতে ভাবুকিও প্ৰদান কৰে মাউতে । ইয়াতে ক্ষান্ত নাথাকি হাতীৰ মাউতে নিজৰ মোবাইল কেমেৰাৰে ভিডিঅ' কৰি ব্লেকমেইল কৰাৰ প্ৰয়াস কৰাও পৰিলক্ষিত হয় । যিকোনো মূহুৰ্তত কোনো দুৰ্ঘটনা হোৱাৰ আশংকা ব্যক্ত কৰাৰ পাছতো হাতীৰ মাউতে ওলোটা প্ৰতিক্ৰিয়া প্ৰকাশ কৰে ।
